L-Imħallef Lino Farrugia Sacco appella mid-deċiżjoni tal-Qorti li fil-ġimgħat li għaddew caħdet rikors kostituzzjonali li ressaq u li fih argumenta li l-Kummissjoni għall-Amministrazzjoni tal-Ġustizzja kisritlu d-dritt għal smiegħ xieraq meta kkonkludiet li l-pożizzjoni tagħha fuq it-tieni mozzjoni għat-tneħħija tiegħu mill-bank tal-ġudikatura baqgħet l-istess bħal tal-ewwel mozzjoni. L-Imħallef Farrugia Sacco appella fl-aħħar ġurnata li kellu ċ-ċans iressaq appell għad-deċiżjoni tal-Imħallef Lorraine Schembri Orland. Hu mistenni jirtira mix-xogħol fi żmien xahrejn oħra.